Diari Oficial de la Generalitat Valenciana


Sumari del DOGV 5510, del 11-05-2007 (2007/5473)

RESOLUCIÓ de 29 de desembre de 2006, de la Direcció General de Qualitat Ambiental, per la qual s'atorga a l'empresa Azuliber 1, SL, l'autorització ambiental integrada per a la fabricació d'argila atomitzada i taulellets en el terme municipal de l'Alcora (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5473


Data del document
:   29-12-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alcora, l'
    * empresa privada
    * ceràmica

Vistos els documents que es troben en poder de l'expedient 002/04 IPPC, instruït a instàncies de l'empresa Azuliber 1, SL a fi d'obtindre l'autorització ambiental integrada per a la fabricació de paviment i revestiment ceràmic s'emet la present resolució de conformitat amb els següents,  
Antecedents de fet  
Primer. Amb data 7 de gener del 2004, Fernando Maeso Pallarés en representació de l'empresa Azuliber 1, SL, amb CIF X-40.467.892 presenta en la conselleria de Territori i Habitatge, la sol·licitud d'autorització ambiental integrada per a una indústria de fabricació d'argila atomitzada i taulellets, amb sistema de cogeneració, ubicada en el camí Prats de l'Alcora (Castelló), i que es detalla en l'annex I.  
A la sol·licitud s'acompanya l'informe de compatibilitat urbanística emés per l'Ajuntament de l'Alcora amb data 21 de novembre del 2003.  
Segon. Amb dates 30 de gener i 12 de març del 2004, la conselleria de Territori i Habitatge requerix la nova documentació a l'empresa, que es presenta amb dates 20 de febrer i 1 d'abril del 2004, respectivament.  
Tercer. Amb data 11 de maig del 2004 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat (DOGV núm. 4750).   
Durant el qual no es presenten al·legacions al projecte ni en aquesta conselleria ni a l'Ajuntament de l'Alcora, constant en l'expedient certificat de la informació pública.  
Quart. Transcorregut el període d'informació pública i segons el que disposa l'article 18 de la Llei 16/2002, es remet una còpia de l'expedient a l'Ajuntament de l'Alcora, el qual emet un informe sobre els aspectes de la seua competència amb data 10 de setembre del 2004.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric d'aquesta conselleria, com també de la Confederació Hidrogràfica del Xúquer.  
Quint. Posteriorment amb dates diverses, l'interessat presenta la documentació complementària requerida per aquesta conselleria, d'acord amb els informes anteriors.  
Sext. Amb data 23 de juliol del 2004, es comunica al Servei d'Avaluació d'Impacte Ambiental que ha d'iniciar la tramitació i la resolució de la declaració d'impacte ambiental, que s'emet amb data 11 de maig del 2006, en la qual estima acceptable, només a l'efecte ambiental i sense perjudici de la prèvia obtenció de les autoritzacions sectorials que se li apliquen, el projecte de fabricació d'argila atomitzada i taulellets, promogut per Azuliber 1, SL, sempre que aquest es desenvolupe amb les previsions de l'estudi d'impacte ambiental i amb els condicionants indicats en l'annex II de la present resolució.   
Sèptim. En l'expedient 002/04 IPPC consta l'avaluació ambiental del projecte en el seu conjunt, tal com establix l'article 20 de la Llei 16/2002, i que ha sigut incorporada a la proposta de resolució.  
Octau. Amb data 4 d'octubre del 2006 es realitza el tràmit d'audiència a l'interessat i es presenten una sèrie d'observacions relacionades amb emmagatzemament d'argiles en naus tancades, en les quals s'argumenta que aquesta pràctica afectarà la qualitat final del producte en no permetre l'actual maniobrabilitat que possibilita una RESOLUCIÓ de 29 de desembre de 2006, de la Direcció General de Qualitat Ambiental, per la qual s'atorga a l'empresa Azuliber 1, SL, l'autorització ambiental integrada per a la fabricació d'argila atomitzada i taulellets en el terme municipal de l'Alcora (Castelló). [2007/5473]Conselleria de Territori i Habitatgebona homogeneïtzació de les diferents argiles i fórmules. Així mateix apunten la possibilitat que aquesta mesura puga generar problemes de salut en els empleats, per la quantia i el trasbals de camions diaris en la nau. Encara així manifesten la seua voluntat de resoldre el problema de les emissions difuses.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge i la seua ordre de desplegament de 9 de setembre del 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria de Territori i Habitatge, resolc:  
Primer. Concedir a Azuliber 1, SL, l'autorització ambiental integrada per a la fàbrica d'argila atomitzada i taulellets, amb sistema de cogeneració, situada en el camí Prats, s/n de l'Alcora (Castelló), referent al Projecte visat amb data 2 de gener del 2004 i subscrit pel Sr. Rogelio Martín Perales, que queda inscrita en el Registre General d'Instal·lacions IPPC de la Comunitat Valenciana amb el número 047-06/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses de partícules  
S'ha de mostrejar la fracció PM10 i ha de complir:  
- Valor mitjà de valors de 24 hores: 40 g/m³  
- Màxim de tots els valors mitjans diaris: 50 g/m³  
Aquests valors han de complir-se simultàniament.  
Anualment es realitzaran en cada punt de mostratge de la instal·lació els mostratges següents:  
PM10: 4 dies laborables consecutius durant les 24 hores al dia durant 3 setmanes consecutives.  
A fi de garantir l'adequació de les condicions meteorològiques durant el mostratge, s'ha d'aportar un registre en base horària de les variables següents: temperatura, humitat relativa, direcció i velocitat del vent i pluviometria. En el cas que existisquen condicions meteorològiques extraordinàries que puguen condicionar la presència, dispersió o deposició de les partícules, el temps de mostratge s'incrementarà a la mateixa duració que les esmentades condicions meteorològiques.  
1.1.2. Emissions canalitzades  
Els valors límit d'emissió per a focus canalitzats i la periodicitat de controls per ECMCA seran els següents:  
Origen focus Contaminant Límits Periodicitat   
Corrents d'aspiració Partícules 30 mg/Nm³ Q<10.000 Nm³/h: Triennal   
 10.000 Nm³/h Q>30.000 Nm³/h: Anual  
Forns (3) Partícules 30 mg/Nm³ Q<30.000 Nm³/h: Biennal  
 Q>30.000 Nm³/h: Anual   
 NOx (expressat com NO2) 250 mg/Nm³   
 SO2 200 mg/Nm³ (2)   
 Fluorurs (1)  
 (en gasos i partícules)  
 (expressats com HF) 10 mg/Nm³   
Assecadors Partícules (4) 30 mg/Nm³ Q<10.000 Nm³/h: Triennal   
 10.000 Nm³/h Q>30.000 Nm³/h: Anual   
 NOx (expressat com NO2) 250 mg/Nm³   
 SO2 200 mg/Nm³ (2)   
Cogeneració Partícules (5) 30 mg/Nm³   
 Triennal   
 NOx   
 (expressat com NO2) 800 mg/Nm³   
 SO2 200 mg/Nm³   
Atomització Partícules (6) 30 mg/Nm³   
 Anual   
 NOx   
 (expressat com NO2) 250 mg/Nm³   
 SO2 200 mg/Nm³   
\* \* \* \* \*  
Origen foco Contaminante Límites Periodicidad   
Corrientes de aspiración Partículas 30 mg/Nm³ Q<10.000 Nm³/h: Trienal   
 10.000 Nm³/h Q>30.000 Nm³/h: Anual   
Hornos (3) Partículas 30 mg/Nm³ Q<30.000 Nm³/h: Bienal  
 Q>30.000 Nm³/h: Anual   
 NOx (expresado como NO2) 250 mg/Nm³   
 SO2 200 mg/Nm³ (2)   
 Fluoruros (1)  
 (en gases y partículas)  
 (expresados como HF) 10 mg/Nm³   
Secaderos Partículas (4) 30 mg/Nm³ Q<10.000 Nm³/h: Trienal   
 10.000 Nm³/h Q>30.000 Nm³/h: Anual   
 NOx (expresado como NO2) 250 mg/Nm³   
 SO2 200 mg/Nm³ (2)   
Cogeneración Partículas (5) 30 mg/Nm³   
 Trienal   
 NOx   
 (expresado como NO2) 800 mg/Nm³   
 SO2 200 mg/Nm³   
Atomización Partículas (6) 30 mg/Nm³   
 Anual   
 NOx   
 (expresado como NO2) 250 mg/Nm³   
 SO2 200 mg/Nm³ (1) Per als focus origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'ha d'entregar a la conselleria de Territori i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
(5) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
(6) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules que s'han de complir serà 50 mg/Nm³ fins al 30 d'octubre del 2015. A partir d'aquesta data s'ha de complir el límit genèric de 30 mg/Nm³.  
S'ha de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció, com també els nivells de fluor i bor dels focus que evacuen gasos procedents de processos d'atomització.  
1.1.3. Emissions sonores i vibracions  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica. En concret, els límits sonors externs per a zones d'ús industrial, són:  
Nivells Diürn Nocturn   
Soroll 70 dB(A) 60 dB(A)   
No obstant això, una vegada adaptada l'ordenança municipal sobre sorolls i vibracions de l'Alcora a l'esmentada llei autonòmica, s'aplicaran els límits establits en aquesta, en cas de ser més restrictius.  
1.2. Aigües  
1.2.1. Aigües residuals industrials i sanitàries  
S'actuarà segons allò que ha especificat el projecte, de manera que es garantisca la inexistència d'abocament d'aigües residuals a domini públic hidràulic (abocament zero). Les canaletes i basses d'emmagatzemament d'aquestes aigües seran perfectament impermeables i estanques.  
1.2.2. Aigües pluvials  
Respecte de les aigües pluvials ha de complir el següent condicionat de la Confederació Hidrogràfica del Xúquer:  
1. S'autoritza Azuliber 1, SL, l'abocament d'un col·lector d'aigües pluvials al llit del barranc del Rajolar, en el terme municipal de l'Alcora (Castelló). El punt d'abocament es protegirà adequadament, a fi d'evitar erosions en el marge i el llit.  
2. L'autoritzat queda obligat a respectar al llarg del marge, que ha de quedar apte i practicable, la zona de servitud de 5 metres d'amplària per a ús públic, de conformitat amb el Reglament del domini públic hidràulic.  
3. Aquesta autorització no exclou ni pressuposa les que poden ser necessàries d'altres organismes de l'administració central, autonòmica o local.  
4. L'autoritzat ha de comunicar per escrit les dates de començament i finalització de les obres, i el llit ha d'estar en perfectes condicions de policia.  
5. Queda totalment prohibit l'abocament d'aigües i productes residuals al llit públic o al subsòl.  
6. La present autorització no prejutja els límits dels terrenys de domini públic limítrofs, sobre els quals el peticionari no pot al·legar cap dret sense el previ expedient de delimitació.  
Tipus residu Etapa produït Quantitat (Kg/any) Codificació RD 952/1997  
 Llista Europea de Residus   
Greixos usats Mòlta i atomització 9.104 Q8//D15//P27//C51//H14//A272//B4201  
 120112\*  
Oli usat hidràulic Premses  
 Emmagatzemament  
 Cogeneració  
 Mòlta i atomització 2.357 Q7//R09//L40//C51//H05/H14//A272/B19  
 130110\*  
Plàstic contaminat Esmalt 403 Q5//R3/S36/C15/C18//H5//A272//B4201  
 150110\*   
Paper contaminat Esmalt 633 Q5//D15//S36//C15/C18//H6/A272//B4201  
 150110\*   
Metall contaminat (bidons) General fàbrica 340 Q8//D15//S36//C41/C51//H5//A272//B4206  
 150110\*   
Bateries usades General fàbrica 200 Q6//D15//S37//C18//H6/14//A272//B4201  
 160601\*   
Draps contaminats Premses  
 Emmagatzemament  
 Mòlta i atomització  
 Cogeneració 398 Q5//D15//S34//C41/C51//H5//A272//B4201  
 150202\*   
Terra contaminada Premses 627 Q12//D15//S23//C51//H5//A272//B4201  
7. S'atorga la present autorització sense perjudici de tercers, deixant fora de perill el dret de propietat i sense que per si sola faculte per a executar obres en zona de servitud alienes a la competència exclusiva de la Confederació Hidrogràfica del Xúquer.  
8. L'incompliment de qualsevol d'aquestes condicions comportarà la immediata revocació d'aquesta autorització, sense perjudici de l'exigència de les responsabilitats que calguen.  
Així mateix, quan les instal·lacions estiguen executades ha de presentar el certificat de la impermeabilitat i l'estanquitat de la bassa d'emmagatzemament d'aigües pluvials de nova construcció.  
2. Protecció del sòl i de les aigües subterrànies  
La documentació aportada inclou l'informe preliminar de situació del sòl que ocupa l'activitat, complint el que disposa el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
Els residus no perillosos s'entregaran separadament a gestor autoritzat per a aquesta activitat, tal com consta en el projecte.  
S'autoritza Azuliber 1, SL per a la producció dels residus perillosos següents, sempre que la seua capacitat de generació anual siga de l'ordre de magnitud de la que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre d'1.861.000 m²/any de taulellets i 1.245.150 t/any d'argiles atomitzades.  
 150202\*   
Elements mercurials Manteniment 30 Q14//R09//L40//C16//H06//A272//B4201  
 200121\*   
Filtres usats Manteniment  
 Emmagatzemament 45 Q5//D15//S34//C41/51//H5//A272//B4201  
 150202\*   
Aerosols Manteniment 35 Q14//D15//S39//C40//H3B//A272//B4201  
 150111\*   
\* \* \* \* \*  
Tipo residuo Etapa producido Cantidad (Kg/año) Codificación RD 952/1997  
 Lista Europea de Residuos   
Grasas usadas Molienda y atomización 9.104 Q8//D15//P27//C51//H14//A272//B4201  
 120112\*   
Aceite usado hidráulico Prensas  
 Almacenamiento  
 Cogeneración  
 Molienda y atomización 2.357 Q7//R09//L40//C51//H05/H14//A272/B19  
 130110\*   
Plástico contaminado Esmaltación 403 Q5//R3/S36/C15/C18//H5//A272//B4201  
 150110\*   
Papel contaminado Esmaltación 633 Q5//D15//S36//C15/C18//H6/A272//B4201  
 150110\*   
Metal contaminado  
(bidones) General fábrica 340 Q8//D15//S36//C41/C51//H5//A272//B4206  
 150110\*   
Baterías usadas General fábrica 200 Q6//D15//S37//C18//H6/14//A272//B4201  
 160601\*   
Trapos contaminados Prensas  
 Almacenamiento  
 Molienda y atomización  
 Cogeneración 398 Q5//D15//S34//C41/C51//H5//A272//B4201  
 150202\*   
Tierra contaminada Prensas 627 Q12//D15//S23//C51//H5//A272//B4201  
 150202\*   
Elementos mercuriales Mantenimiento 30 Q14//R09//L40//C16//H06//A272//B4201  
 200121\*   
Filtros usados Mantenimiento  
 Almacenamiento 45 Q5//D15//S34//C41/51//H5//A272//B4201  
 150202\*   
Aerosoles Mantenimiento 35 Q14//D15//S39//C40//H3B//A272//B4201  
 150111\* El centre productor queda inscrit en el Registre de Productors amb la referència 231/P/RTP/CV, que ha de figurar en els documents de control i seguiment i la resta de documentació que el necessite.   
3.2. Gestió de residus  
S'autoritza a Azuliber 1, SL per a realitzar l'operació de valorització R5 (reciclatge o recuperació d'altres matèries inorgàniques), dels següents residus no perillosos, sempre que la seua capacitat de tractament anual siga de l'ordre de magnitud de la que a continuació es detalla:  
Codi LER Tipus de residu Quantitat (t/any)   
190205\* Fangs i aigües residuals de la indústria ceràmica 35.000   
\* \* \* \* \*  
Código LER Tipo de residuo Cantidad (Tm/año)   
190205\* Lodos y aguas residuales de la industria cerámica 35.000   
Codi LER Tipus de residu Quantitat (t/any)   
101201 Residus de preparació de mescles abans del procés de cocció 30.000   
101203 Altres partícules i pols 5.000   
080202 Fangs aquosos que contenen materials ceràmics 16.000   
080203 Suspensions aquoses que contenen materials ceràmics 134.000   
\* \* \* \* \*  
Código LER Tipo de residuo Cantidad (Tm/año)   
101201 Residuos de preparación de mezclas antes del proceso de cocción 30.000   
101203 Otras partículas y polvo 5.000   
080202 Lodos acuosos que contienen materiales cerámicos 16.000   
080203 Suspensiones acuosas que contienen materiales cerámicos 134.000 Per a aquesta autorització de gestió es manté el número de referència de què disposava l'empresa, 089/V/RNP/CV.  
Al seu torn, s'autoritza Azuliber 1, SL per a realitzar l'operació de valorització R5 (reciclatge o recuperació d'altres matèries inorgàniques), dels següents residus perillosos, sempre que la seua capacitat de tractament anual siga de l'ordre de magnitud de la que a continuació es detalla:  
Per a això es mantenen les condicions d'autorització per a la gestió dels residus perillosos citats, com també el número de referència de què disposava l'empresa, 148/G/RTP/CV.  
Així mateix, segons el que establix l'article 47.2 de la Llei 10/2000, de residus de la Comunitat Valenciana, es podran mesclar els fangs perillosos amb els fangs i suspensions aquoses no perillosos descrits anteriorment, sempre que aquesta acció no en dificulte la gestió.  
La recepció i l'emmagatzemament dels residus que s'autoritzen s'efectuarà en les instal·lacions descrites en el projecte.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Control d'emissions atmosfèriques  
La freqüència dels mesuraments de les emissions serà la indicada en l'apartat 1.1 de la present resolució.  
Han de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
4.1.1. Emissions de partícules per fonts difuses  
5.0.9.5. Emmagatzemament i manipulació de materials pulverulents  
L'emmagatzemament i la manipulació de materials pulverulents es realitzarà en les condicions següents:  
a) Totes les operacions d'emmagatzemament i manipulació de materials pulverulents que entren en el complex han de realitzar-se en naus tancades i en depressió. En el termini màxim d'un any des de l'obtenció de l'autorització ambiental integrada l'empresa ha de presentar un pla d'adaptació per a la seua aprovació per part de la Direcció General de Qualitat Ambiental de la conselleria de Territori i Habitatge. La data límit per a l'execució d'aquest pla serà la primera renovació o modificació substancial de l'autorització ambiental integrada de la instal·lació.  
No obstant això, a partir del 31 d'octubre del 2007 i fins a la completa implantació del Pla d'adaptació s'exigirà per al desenvolupament d'aquestes operacions a cel obert el compliment de les condicions següents:  
Es disposarà d'un sistema de control i seguiment del funcionament correcte de les mesures correctores que consistirà en un pla de mesura de la concentració de partícules en l'aire ambient en l'entorn de la instal·lació. Aquest sistema ha de desenvolupar-se d'acord amb els criteris fixats per la Direcció General de Qualitat Ambiental i necessitarà la seua aprovació.  
Es mantindrà constantment humida la superfície del material recollit a l'aire lliure per mitjà d'un sistema d'aspersors o equips mòbils de reg per polvorització que evite entollades i l'ús excessiu d'aigua. Com a mesura de control del sistema s'ha de disposar d'un registre dels cabals emprats.  
Com a alternativa, mentre les recollides no siguen manipulades podran ser cobertes per lones.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzemament i descàrrega de grànul atomitzat.  
- Operacions d'emmagatzemament del material pulverulent recuperat en els sistemes correctors, de materials mòlts i de fins.  
2.1.4.4. Transport de materials pulverulents  
El transport de materials pulverulents es realitzarà en les condicions següents:  
- Reducció de la resuspensió de pols a causa de la circulació interna de vehicles. Per a això es pavimentaran els circuits adequats, es mantindran netes les zones de circulació i es limitarà la velocitat en aquestes.  
- Control a l'entrada i l'eixida del complex que els camions van coberts i tancats per a evitar vessaments i sobreeixides. No es permetrà l'accés o l'eixida de la instal·lació a vehicles que no circulen coberts o tancats.  
- Instal·lació de sistemes de neteja via humida per als baixos i pneumàtics dels camions a l'eixida en les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen netejat els baixos i pneumàtics en el sistema de via humida corresponent.  
4.1.2. Emissió de contaminants per focus canalitzats  
0.6.7.8. Sistemes de depuració de partícules  
Han de disposar de sistemes correctors de depuració de partícules almenys els focus que evacuen corrents de gasos provinents de material pulverulent. El funcionament correcte d'aquests sistemes correctors s'assegurarà per mitjà del control i el registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificada per entitats col·laboradores de l'administració en matèria de qualitat ambiental i estar a disposició de la conselleria de Territori i Habitatge.  
8.9.5.7. Condicions de presa de mostres i expressió de resultats  
a) Punts de presa de mostra: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre la prevenció i la correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no solament ha de complir el que establix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200 ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Les mesures de fluor es realitzaran amb sondes de tefló o material teflonat.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
Es realitzaran controls periòdics de les canaletes que transporten l'aigua residual industrial des de tots els focus de generació fins a la bassa d'emmagatzemament, que serà perfectament impermeable.  
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.  
4.3. Control de residus  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, darrere del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus serà d'acord amb el que han exposat els articles 13 i 14 del Reial Decret 833/1988, Reglament de Residus Tòxics i Perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregaran els residus perillosos i no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus que es presentarà en la Direcció General de Qualitat Ambiental.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la relació dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
Quant a l'activitat de gestió de residus, l'empresa portarà un registre documental en què figuren quantitat, naturalesa, origen, destinació, freqüència de recollida i mitjà de transport dels residus.   
Així mateix, emplenarà la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta memòria s'especificarà l'origen i la quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.  
S'han de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria ha de ser realitzada a l'inici de l'activitat i almenys cada cinc anys, d'acord amb l'article 37 d'aquesta llei i el Decret 266/2004, de 3 de desembre, del Consell de la Generalitat per una entitat col·laboradora en matèria de qualitat ambiental per al camp de la contaminació acústica.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
S'instal·laran detectors d'argila en les cintes de transport que senyalitzen la falta d'argila en els punts de consum per vessaments accidentals.  
Els vessaments accidentals de barbotina seran conduïts a les canaletes existents i per gravetat a les basses de decantació.  
Es controlarà per mitjà de detectors de nivell amb avisador acústic l'ompliment màxim admissible de les basses per a evitar vessaments accidentals.  
Es disposarà d'una canonada de buidatge de la bassa d'acumulació d'aigües industrials residuals, per mitjà de camions cisterna.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 11 de maig del 2006, que s'adjunta en l'annex II de la present resolució.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. S'ha de presentar un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la conselleria de Territori i Habitatge.  
Quint. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sext. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Sèptim. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
València, 29 de desembre de 2006. El director general de Qualitat Ambiental: Jorge Lamparero Lázaro.  
ANNEX I. Descripció del Projecte  
L'empresa Azuliber 1, SL es dedica a la fabricació d'argila atomitzada i taulellet gres. Per a això disposa de tres plantes.   
En la planta d'atomització de pasta roja es realitza el procés següent:  
- Recepció i emmagatzemament de les argiles en eres,   
- Preparació de la mescla,  
- Mòlta, via seca, en esmicoladores i destrossadors,  
- Mòlta, via seca, en molins de martell,  
- Emmagatzemament en graner,  
- Pesada i dosificació de la mescla,  
- Mòlta, via humida, en molins continus,  
- Tamisatge de la barbotina i emmagatzemament en basses,  
- Segon tamisatge i emmagatzemament en basses,  
- Atomització,  
- Emmagatzemament en sitges,  
- Càrrega de camions.  
En aquesta planta també es troba la secció de cogeneració.  
La planta d'atomització de pasta blanca disposa de les etapes següents:  
- Recepció d'argiles, desengreixants i colors,  
- Dosificació i formulació de la mescla,  
- Mòlta, via humida,  
- Tamisatge i recepció en basses,  
- Coloració de la barbotina,  
- Tamisatge,  
- Atomització,  
- Emmagatzemament en sitges,  
- Càrrega de camions.  
Finalment, la planta de taulellet gres consta de les etapes següents:  
- Recepció de matèries primeres,  
- Premsat,  
- Assecatge,  
- Preparació d'esmalts i tintes,  
- Esmalt.  
- Cocció,  
- Classificació,  
- Magatzem,  
- Expedició a clients.  
Les aigües residuals industrials generades en el procés es reutilitzen en el procés d'atomització, per tant, no es realitza abocament d'aquest tipus d'aigües. També aprofita els excedents dels fangs originats per empreses del taulellet per a incorporar-los en el procés productiu.  
Quant a les aigües residuals sanitàries es depuren a través de dos depuradores biològiques compactes i es reincorporen al procés productiu a través de les basses de fangs i solucions aquoses. Les aigües pluvials s'aboquen al barranc del Rajolar.  
Les emissions a l'atmosfera resultants del procés productiu, compten amb mesures correctores, en concret, filtres de mànegues i ximeneres d'extracció de fums.  
Els residus produïts per l'activitat són emmagatzemats en una zona determinada per a cada tipus i són recollits periòdicament per gestor autoritzat.  
ANNEX II. Condicionat de la declaració d'impacte ambiental  
1. La declaració d'impacte se cenyix exclusivament a la delimitació marcada com Azuliber 1, SL als plànols 8.2.1 i 8.2.2. d'emplaçament del projecte bàsic presentat per a l'obtenció de l'autorització ambiental integrada.  
2. A causa del seu veïnatge amb sòl protegit, les instal·lacions industrials per a les quals es proclama aquesta declaració han de quedar tancades en tota la perifèria, per mitjà de tanca contínua, i no es permeten més accessos i portes que les declarades i que consten en el projecte autoritzat.  
3. Ha de complir les modificacions de l'assagador núm. 18, imposades en la Declaració d'impacte ambiental 416/98-AIA, amb les condicions establides en l'article 12 de la Llei 3/95, de 23 de març, de vies pecuàries estatal.  
4. Totes les substàncies que puguen ser catalogades com a residus, seran adequadament emmagatzemades i entregades a gestor autoritzat, segons la Llei 10/2000, de residus, de 12 de desembre.  
5. Quant a la zona d'emmagatzemament de residus perillosos:  
Es tractarà d'una zona pavimentada, coberta, ventilada, amb sistemes que permeten la retenció i la recollida d'abocaments accidentals, i de fàcil accés de manera que es minimitze el risc d'accidents en la càrrega/descàrrega dels diversos residus.  
Per a l'emmagatzemament de residus líquids o que pel seu alt contingut líquid puguen generar abocaments es comptarà amb cubetes o sistema de recollida que garantisquen el confinament i la posterior recollida dels possibles vessaments. Cada cubeta o recipient de recollida de vessaments accidentals han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals en cas de vessament supose augment de la seua perillositat o dificulte la seua gestió.  
6. El titular de la instal·lació està obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòl contaminats.  
7. Han de controlar els abocaments adequant-se a la qualitat i les condicions establits per la Confederació Hidrogràfica del Xúquer.  
8. Es comptarà amb l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
9. Els resultats del Programa de vigilància ambiental determinaran si s'han d'implementar les mesures correctores adoptades per a previndre la contaminació acústica (obertures per a ventilació dotades de silenciadors, etc.), i ha de complir-se el que establix el títol IV, capítol II Condicions acústiques de les activitats comercials, industrials i de serveis i el títol II, capítol II Nivells de pertorbació, de la Llei 7/2002, de 3 de desembre, de la Generalitat Valenciana, de protecció contra la contaminació acústica.  
10. L'altura de les ximeneres ha de ser clarament superior a la d'edificis o estructures pròximes o limítrofs, de manera que no es produïsquen turbulències que garantisquen la dispersió.  
11. L'activitat ha de disposar d'un llibre de registre per cada un dels focus emissors de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els serveis territorials de la conselleria de Territori i Habitatge. Així mateix han de presentar correctament emplenada l'adaptació de l'enquesta que apareix en l'annex V de la mencionada ordre, la qual igualment es troba disponible en els mencionats serveis territorials.  
12. Quant al Programa de vigilància ambiental han de constar de les accions:  
Mesuraments de les emissions de NOx, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/75, de protecció de l'ambient atmosfèric.  
Mesuraments d'autocontrol de les emissions de NO2, F, CO, SO2, Pb i partícules realitzades per un centre qualificat o per la mateixa empresa una vegada cada any.  
Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o limítrofs. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.  
S'asseguraran les condicions d'operació d'acord amb el que establix el Projecte d'execució i l'Estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
El Programa de vigilància ambiental proposat pel promotor amb les addicions ací detallades, es mantindrà a disposició de la Direcció General de Gestió del Medi Natural.  
13. Altres condicionants ambientals que s'establisquen a través de les autoritzacions sectorials que siguen d'aplicació.  
14. Qualsevol modificació o ampliació del projecte presentat, com també si es detecta algun impacte ambiental no previst en l'Estudi d'impacte ambiental, han de ser comunicades a la conselleria de Territori i Habitatge, Direcció General de Gestió del Medi Natural, que establirà si cal l'aplicació de noves mesures correctores.